CELEX: C2007/297/50
Language: et
Date: 2007-12-08 00:00:00
Title: Kohtuasi C-468/07 P: Coats Holdings Ltd, J&P Coats Ltd 22. oktoobril 2007 esitatud apellatsioonkaebus Euroopa Ühenduste Esimese Astme Kohtu (teine koda) 12. septembri 2007 . aasta otsuse peale kohtuasjas T-36/05: Coats Holdings Ltd ja J&P Coats Ltd versus Euroopa Ühenduste Komisjon

8.12.2007   
            
            
               ET
            
            
               Euroopa Liidu Teataja
            
            
               C 297/31
            
         Coats Holdings Ltd, J&P Coats Ltd 22. oktoobril 2007 esitatud apellatsioonkaebus Euroopa Ühenduste Esimese Astme Kohtu (teine koda) 12. septembri 2007. aasta otsuse peale kohtuasjas T-36/05: Coats Holdings Ltd ja J&P Coats Ltd versus Euroopa Ühenduste Komisjon
   (Kohtuasi C-468/07 P)
   (2007/C 297/50)
   Kohtumenetluse keel: inglise
   Pooled
   
      Apellatsioonkaebuse esitajad: Coats Holdings Ltd, J&P Coats Ltd (esindajad: solicitor W. Sibree ja solicitor C. Jeffs)
   
      Teine menetluspool: Euroopa Ühenduste Komisjon
   Apellatsioonkaebuse esitajate nõuded
   Apellatsioonkaebuse esitajad paluvad Euroopa Kohtul:
   
               —
            
            
               vähendada Coatsi trahvi nii, et (i) see on kooskõlas võrdse kohtlemise põhimõttega ja (ii) võtab arvesse suurt osa komisjoni sedastusi, mille Esimese Astme Kohus tühistas, mis vähendab rikkumise raskust ja suurendab kergendavate asjaolude kaalu.
            
         Väited ja peamised argumendid
   Apellatsioonkaebuse esitaja väidab, et olles tühistanud komisjoni kõik EÜ artikli 81 rikkumist puudutavad faktilised sedastused, välja arvatud üks kitsas sedastus — ja olles eelkõige tühistanud komisjoni peamise sedastuse, et Coats oli kolmepoolse kokkuleppe võrdselt aktiivne osapool —, ei kohaldanud Esimese Astme Kohus võrdse kohtlemise põhimõtet, kui vähendas Coatsi trahvi põhisummat 20 % võrra.
   Teise võimalusena väidab apellatsioonkaebuse esitaja, et Esimese Astme Kohus ei arvestanud kõiki otsuse osi, mille ta tühistas, vähendades trahvi kergendavate asjaolude alusel.